พบติดเชื้อเพิ่ม 3 ราย รวมป่วยสะสม 3037 ราย จับตา ชัยภูมิ จุดเสี่ยง
ศบค. แถลง พบผู้ป่วยติดเชื้อเพิ่ม 3 ราย รวมป่วยสะสม 3037 รายยังรักษาอยู่ใน รพ. 84 ราย ผู้เสียชีวิต ยังอยู่ที่ 56 ศพ จับตา จุดเสี่ยง รพ.-ร้านตัดผม และจ.ชัยภูมิ ระวังอาจมีการติดเชื้อโควิด-19 ได้วันที่ 21 พ.ค. นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์การระบาดของไวรัสโควิด-19 ในประเทศไทย ประจำวันที่ 21 พ.ค. 2563วันนี้ พบผู้ป่วยติดเชื้อโควิด-19 เพิ่มเติม 3 ราย ทำให้รวมติดเชื้อสะสมอยู่ที่ 3037 ราย รวมรักษาหายแล้ว 2897 ราย ยังรักษาอยู่ใน รพ. 84 ราย ไม่มีผู้เสียชีวิตเพิ่ม รวมผู้เสียชีวิตยังอยู่ที่ 56 ศพนายแพทย์ทวีศิลป์ กล่าวต่อว่า อยากให้ทุกคนใช้หน้ากากอนามัย หน้ากากผ้าอยู่ตลอดเวลาในการออกไปทำกิจกรรมข้างนอก โดยขอให้ใส่ตลอดเวลา ผู้ติดเชื้อโควิด-19 เพิ่มในวันนี้ 2 รายแรก เกิดจากไปสถานชุมชน ตลาดนัด รายหนึ่ง มีการไป รพ. ไปร้านตัดผม ทั้ง 2 แห่ง เป็นพื้นที่ปัจจัยเสี่ยง ขณะที่อีกรายเป็นชายไทยกลับมาจากประเทศเยอรมนี มีประวัติไปเยี่ยมญาติภรรยาที่ จ.ชัยภูมิ แล้วก็ไปห้างสรรพสินค้าที่ชัยภูมิ ก็ถือเป็นปัจจัยเสี่ยง โดยเฉพาะผู้ติดเชื้อ รายที่สอง ทำงานอยู่ กทม.แต่กลับไปเยี่ยมญาติที่ จ.ชัยภูมิ ต้องสงสัยว่าที่ จ.ชัยภูมิ ก็อาจเป็นปัจจัยเสี่ยงวันนี้ สรุปมีผู้ป่วยรายใหม่ ทั้งหมด 3 ราย รักษาในกรุงเทพฯ 2 ราย ไปในสถานที่ชุมชน อีก 1 ราย เดินทางกลับมาจากประเทศฟิลิปปินส์
ศบค. แถลง พบผู้ป่วยติดเชื้อเพิ่ม 3 ราย รวมป่วยสะสม 3037 ราย ยังรักษาอยู่ใน รพ. 84 ราย ผู้เสียชีวิต ยังอยู่ที่ 56 ศพ จับตา จุดเสี่ยง รพ.-ร้านตัดผม และจ.ชัยภูมิ ที่อาจมีการติดเชื้อโควิด-19 
โควิด-19,ไวรัสโคโรนา,ศบค.,ทวีศิลป์ วิษณุโยธิน,ติดเชื้อ 3 ราย,ไฮไลต์ไวรัสโคโรน่า,ข่าวทั่วไป